Paraduks (En: Paradox) niY « ttanaquḍ » s Terɛrabt. D ijj n [Statement / lɛibara] i illan metnaqḍa aked ixef-nnes. tzemmar a tili d axarres, d awal, d ca n lḥajet i illan teccat deg yixef-nnes. S TmaziYt, paraduks d ca n ḥajet wer tt-iqebbel llujik (Logic).
Ɛla ḥsab mani nessawal, d min xef nessawal, parduks imsebḍa zi lḥajet Ya tenneYni. Degg-a ittraḥ ittfelsaf kṭer. Maca cwayt n uxaress yefsus, d cwayt n imedyaten, ad awem-dd-iban.
Zi paraduksat i illan ttwassnen s waṭṭas Yer iwdan, paraduks n ukeddab. Mala inna-ac ca n ḥedd: « Nec lebda sxerriqeY » itejja-aneY jar 2 imxumbal.
1. Mala neksi billa atarras-nni issawal tidett. Ittsemma min yenna Yar-s day-s lḥeq. Mala nexzer min yenna, ntaf billa yenna ila netta yesxerriq. S uya qa min x-as negga Ya umezwar ila issawal tidett wer telli ca nican.
2. Mala neksi billa netta isxerriq. Nxezzer Ya min yenna, nettaf ila isxerreq dag-s. S uyenni netta yeqqar tidett i wer illin ca d min x-as neksi neccin amur amezwaru.
Ddegg-a ittegg tuffet uzellif. Mara tufid wer das-tefhimeḍ, Yer-itt cwayt cwayt. niY ḍfer amedya-ya s wadday:
A: Min dag-s di B d ttidet
B: Min dag-s di A d axarriq
Di temẓi cḥal neqqim neḍḍuquz nettxarres di wi i d-yezzaren, ma d tamellalt ma d tgaẓit. Tenni d paraduks i illan wer Yar-s illi umsufeY. Am nettat, am paraduks n [Grandfather/ljed].
Paraduks n [Grandfather/ljed] tban-d deg iyyar n Fisik. Teqqar illa mara iwḍen imussnawen ad saqaren ca n macina n lweqt. Uca terr-ic Yer lweqt rumi ttuYa illa jeddi-c yedder. Ma tzemmered ad t-tenYed niY lla? Mala tenYid-t. qa ataf wer d-ittejji baba-k i cek-d-yejjin. ucek wer tilid tellid bac ad tɛeqbed Yer lweqt-nnes bac ad t-tenYed. Temxarwaḍem? 🙂
Paraduksat ca n marrat ttilin d tidett. Ca n marrat wer ttilin la d tidett, ula d axxariq. Urid d sseḥ urid d lYalaṭ. utrimid lebda teddured deg umxumbel-nni min Ya tekked tettxarssed.
Paraduks-nneY i zi Ya nbelleɛ, d aseqsi iqqar: deg ijjen dcar, ij uḥeffaf ittḥeffa i inni wer izemmren ad ḥeffen i ixef-nsen waha. InneYni lla. itsemma mala din ca n yejjen yessen ad iḥef i ixef-nnes, aḥeffaf-nni wer das-itḥeffi ca.
ixeni? wi itḥeffan i uḥeffaf?
kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn taq_Latn